CELEX: 62018TN0143
Language: da
Date: 2018-03-01 00:00:00
Title: Sag T-143/18: Sag anlagt den 1. marts 2018 — Société générale mod ECB

7.5.2018   
            
            
               DA
            
            
               Den Europæiske Unions Tidende
            
            
               C 161/56
            
         Sag anlagt den 1. marts 2018 — Société générale mod ECB
   (Sag T-143/18)
   (2018/C 161/64)
   Processprog: fransk
   
      Parter
   
   
      Sagsøger: Société générale (Paris, Frankrig) (ved advokaterne A. Gosset-Grainville, M. Trabucchi og P. Kupka)
   
      Sagsøgt: Den Europæiske Centralbank
   
      Sagsøgerens påstande
   
   
               —
            
            
               Artikel 5 i Den Europæiske Centralbanks afgørelse nr. ECB/SSM/2017 — O2RNE8IBXP4R0TD8PU41/174 af 19. december 2017 og artikel 3 i bilag A hertil annulleres, for så vidt som de foreskriver de foranstaltninger, der skal træffes angående de uigenkaldelige betalingsforpligtelser i henhold til indskudsgarantiordningerne eller afviklingsfondene.
            
         
               —
            
            
               ECB tilpligtes at betale samtlige sagsomkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fire anbringender.
   
               1.
            
            
               Med det første anbringende gøres gældende, at der ikke foreligger et retsgrundlag for vedtagelsen af den anfægtede afgørelse. Ifølge sagsøgeren har ECB ikke kompetence til at indføre et almengyldigt tilsynsmæssigt krav, og har ikke foretaget en individuel og konkret vurdering af sagsøgerens situation, således som det kræves i de retsakter, der finder anvendelse.
            
         
               2.
            
            
               Med det andet anbringende gøres gældende, at den anfægtede afgørelse er behæftet med en retlig fejl, for så vidt som ECB har foretaget en fejlagtig fortolkning af de EU–retlige retsakter ved at indføre en mulighed for kreditinstitutterne til at benytte uigenkaldelige betalingsforpligtelser og dermed har frataget disse bestemmelser deres effektive virkning.
            
         
               3.
            
            
               Med det tredje anbringende gøres gældende, at den anfægtede afgørelse er behæftet med en åbenbar fejl i forbindelse med vurderingen af de risici, der hævdes at være opstået som følge af de uigenkaldelige betalingsforpligtelser med hensyn til artikel 16 i Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (EUT 2013, L 287 s. 63).
            
         
               4.
            
            
               Med det fjerde anbringende gøres gældende, at der foreligger en utilstrækkelig begrundelse, for så vidt som ECB er underlagt en skærpet begrundelsespligt, og den anfægtede afgørelse er støttet på en utilstrækkelig begrundelse.